לכבוד:

עליזה פולגר גלילי

מנהלת ארגונית- איגוד המוזיאונים ואיקו"ם ישראל

**הנדון: הזמנה להצטרפות למיזם "יום שלישי בסבא-בא" של המשרד לאזרחים ותיקים**

המשרד לאזרחים ותיקים יוצא ביוזמה חדשה, להפיכת כל יום שלישי בשבוע ליום האזרחים הוותיקים. במסגרת יום זה יוכלו האזרחים הוותיקים לצאת, לבלות, לקנות וליהנות מפעילויות פנאי ותרבות במגוון רחב של מקומות ומסגרות.

זאת מתוך רצון להיטיב עם האזרחים הוותיקים, וכחלק מתהליך רחב של המשרד לשינוי התודעה לגבי אוכלוסיית האזרחים הוותיקים, תחומי העניין שלהם וכוחם כקבוצה משמעותית ההולכת וגדלה באוכלוסייה.

המשרד לאזרחים ותיקים, כגוף האמון על הטיפול באזרחים הוותיקים, הפועל כדי לקדם ולשפר את איכות חייהם ומעמדם, זוכה לאמון רב מצד ציבור זה, המכיר בכנות כוונותיו.

במסגרת המיזם, ובתמורה להטבות אשר יסופקו על ידי הגורמים השונים, יצא המשרד לאזרחים ותיקים בקמפיין פרסום נרחב במדיות התקשורת השונות, בנוסף יופיעו כלל ההטבות באתר ייעודי לכך אשר אותו יכירו האזרחים הוותיקים.

אנחנו מבקשים לשלב גם את רשימת המוזיאונים למבחר אתרי הבילוי והפנאי אליהם יוכלו האזרחים הוותיקים להגיע ולהיכנס במחיר מיוחד של 10 ₪ בלבד, בימי שלישי.

אנחנו מזמינים אתכם להצטרף למיזם, אשר משנה תודעה ומציאות כאחד. הצטרפו אלינו להפיכת יום שלישי ליום שכולו אזרחים ותיקים – יום שלישי בסבא-בא.

במידה ומעוניינים להצטרף, נשמח אם תיצרו עימי קשר.

בברכה,

הילה ותקין

יועצת השר לאזרחים ותיקים,

מייל: [hilava@pmo.gov.il](mailto:hilava@pmo.gov.il) , טלפון: 02-6547020