**נוהל מלגות – איגוד המוזאונים ואיקו"ם ישראל**

[www.icom.org.il](http://www.icom.org.il)

הנהלת איגוד המוזאונים ואיקו"ם ישראל (להלן: האיגוד) מתקצבת מדי שנה כמה מלגות כדי לסייע לחברי האיגוד בהשתתפות בכינוסים מקצועיים בין-לאומיים.

1. על הפונה להיות חבר/ה באיגוד המוזאונים לפחות שנתיים קודם ליום הגשת הבקשה.

2. בקשות למלגות בעבור השתתפות בכינוסים / סדנות מטעם איקו"ם תהיינה בעדיפות ראשונה.

3. על הכינוס להיות בתחום התמחותו/ה או עיסוקו/ה של הפונה.

4. כל בקשה תוגש על גבי טופס בקשה שאפשר להוריד מאתר האינטרנט של האיגוד (על אודות/זכויות החבר), לא יאוחר משמונה שבועות לפני מועד הכינוס. תשובות יינתנו בתוך שלושה שבועות.

5. כל בקשה תיבחן על ידי ועדת מלגות על פי מידת התרומה שמקבל המלגה עשוי לתרום למוסד שבו הוא עובד או לעניין שהוא מייצג; על פי מידת ההפצה וההאדרה של שמו של האיגוד בקרב אנשי המוזאונים בעולם; אם הוא / היא ירצו בכינוס, או כל תרומה אחרת ראויה על פי שיקולה של הוועדה. אינם יכולים לקבל מלגה מי שחברותם אינה נובעת מתוקף אישור קבלתם כחברים, אלא מתוקף הגדרת תפקידם בלבד.

6. המלגה תועבר לפונה על ידי משרדי האיגוד לאחר הכינוס והגשת דו"ח, כנגד קבלות או חשבון על תשלום כרטיס הטיסה, דמי רישום או כל הוצאה אחרת שתוכר.

7. חברים זכאים לפנות בבקשה לקבלת מלגה אחת ל- 3 שנים. עדיפות תינתן לחברים אשר לא קיבלו מלגה קודם לכן, ולחברים אשר ישתתפו בכינוס באופן פעיל על ידי מתן הרצאה.

8. כל חבר שאושרה לו מלגה, מתחייב להשתתף בכל ימי הכינוס.

9. כל חבר אשר משתתף בכינוס וקיבל מלגה מהאיגוד, יגיש דו"ח מסכם בכתב לוועדת מלגות. הדוח יכלול סיכום מפורט אינפורמטיבי על הכינוס בצירוף תמונות, או מצגת מפורטת, או הרצאה, או מאמר – אחת מן האפשרויות הללו שקשורה להשתתפות החבר בכינוס. את הסיכום יש להעביר בפורמט אלקטרוני כדי שיהיה אפשר להעלות לאתר האינטרנט של האיגוד.

10. בקשות חריגות שאינן עומדות בקריטריונים יידונו בוועדת המלגות ויחויבו באישור הנהלת האיגוד.

11. חבר ועדת מלגות יהיה זכאי למלגה באישור של ההנהלה.

12. חבר שקיבל מלגה אך לא עמד בתנאים לקבלת המלגה, יתבקש להחזיר את הכסף שכבר הועבר לו.

13. אם יש ערעור על החלטת ועדת מלגות – יועבר הנושא לדיון להחלטת הנהלת האיגוד.

14. לאיגוד המוזאונים ואיקו"ם ישראל אין אחריות שילוחית על מקבל המלגה הנוסע לכינוס.

יולי 2013